Putin, corectat de un elev după ce a greșit numele unui război. Cum a reacționat președintele Rusiei.
Vladimir Putin a ținut un discurs despre istoria imperiului Rus, în timpul unei sesiuni deschise cu elevii din Vladivostok. Președintele Rusiei a fost corectat de un elev după ce a greșit numele unui război.
Vladimir Putin a picat testul la istorie. În timpul unei sesiuni deschise cu elevii din Vladivostok, președintele rus a fost corectat de un elev după ce a încurcat Marele Război al Nordului cu Războiul de Șapte ani.În timp ce ținea un discurs despre istorie, liderul rus a numit războiul purtat de împăratul Petru I al Rusiei împotriva Suediei – Războiul de Șapte ani. Imediat după ce și-a încheiat propoziția, Putin a fost corectat de un elev."Să nu o considerați ca…dar, de fapt nu a fost numit Războiul de Șapte ani, ci Marele Război al Nordului", a adăugat elevul după discursul președintelui rus.Vladimir Putin a zâmbit și i-a dat dreptate: "Da, este Marele Război al Nordului"La întâlnirea cu elevii, șeful statului rus a vrut să sublinieze faptul că bătălia decisivă a avut loc lângă Poltava, unde Carol al XII este înfrânt.